wannaphong/clean_thaiwikipedia huggingface dataset:
# วงใน
Wongnai เป็นเว็บไซต์บริการเครือข่ายสังคมของประเทศไทยและชื่อบริษัทที่พัฒนา โดยผู้ใช้งานเว็บไซต์สามารถค้นหาร้านอาหาร ข้อมูล รูปและคำวิจารณ์จากสมาชิกคนอื่นเกี่ยวกับเรา สมาชิกผู้ใช้งานเว็บไซต์สามารถเพิ่มข้อมูลร้านอาหารหรือเสนอแนะให้แก้ไขข้อมูลร้านอาหารที่มีอยู่ในฐานข้อมูล แสดงความคิดเห็นเกี่ยวกับร้านอาหาร อัปโหลดรูปภาพเกี่ยวกับร้านอาหาร และติดตามความเคลื่อนไหวของเพื่อนภายในเว็บไซต์ได้แบบตามเวลาจริง  นอกเหนือจากการให้บริการผ่านทางหน้าเว็บไซต์ Wongnai ได้ให้บริการผ่านทางโปรแกรมประยุกต์ที่ทำงานอยู่บนอุปกรณ์พกพารุ่นที่เป็นระบบปฏิบัติการไอโอเอสและแอนดรอยด์ซึ่งจะมีการนำข้อมูลพิกัดภูมิศาสตร์ของผู้ใช้งานไปประมวลผลแบบ location-based service เพื่อแสดงผลการค้นหาร้านอาหารที่อยู่ใกล้ผู้ใช้ได้

เริ่มเปิดใช้งานครั้งแรกในปี พ.ศ. 2553 สร้างและดูแลโดยบริษัท วงใน มีเดีย จำกัด เว็บไซต์ Wongnai ปรากฏในสื่อในฐานะเว็บแนะนำหลายแหล่ง
รวมถึงแอ๊ปแนะนำสำหรับโทรศัพท์สมาร์ตโฟนข่าวแอปพลิเคชันวงในบนเว็บไซต์หนังสือพิมพ์ไทยรัฐข่าวการเปิดตัวแอปพลิเคชันวงในบนเว็บไซต์ thumbsup.in.th

วันที่ 8 พฤศจิกายน 2560 Wongnai ประกาศเข้าซื้อกิจการ Blognone

วันที่ 30 กรกฎาคม 2563 LINE MAN ควบรวมกิจการกับ Wongnai
# อะราง
อะราง, นนทรีป่า หรือ อินทรี  เป็นไม้ยืนต้นในวงศ์ Caesalpiniaceae เปลือกเรียบ สีเทาอมน้ำตาล ใบประกอบแบบขนนก ดอกช่อออกตามปลายกิ่งแล้วห้อยลง สีเหลือง กลีบเลี้ยง 5 กลีบ กลีบดอก 5 กลีบ กลีบดอกย่น เกสรตัวผู้ 10 อัน ผลเป็นฝักแบน ปลายและโคนฝักเรียวแหลม เมล็ดแบนสีน้ำตาล ลักษณะคล้ายนนทรีแต่ต่างกันที่ช่อดอกของอะรางห้อยลงแต่นนทรีชี้ขึ้น 

เปลือกต้นอะรางเป็นยาขับเสมหะ และใช้รักษาโรคเกี่ยวกับเลือด ใช้เป็นสีย้อม ให้สีน้ำตาลแดง เปลือกต้นที่มีอายุมากรับประทานได้ โดยขูดผิวด้านในออกมาแล้วสับละเอียด  ใส่ในส้มตำร่วมกับสับปะรดและมดแดง
# ส้มลม
ส้มลม  เป็นไม้เลื้อยในวงศ์ Apocynaceae ลำต้นมีน้ำยางขาวเหนียว ใบเดี่ยว ดอกช่อ ออกที่ปลายกิ่ง กลีบดอกเป็นหลอด สีขาวอมเขียว ปลายแยก สีแดงหรือสีชมพู ผลเป็นฝักคู่ ผลกลุ่มแก่แล้วแตกเมล็ดสีน้ำตาลมีขนสีขาว ใบและผลมีรสเปรี้ยว เป็นพืชพื้นเมืองในภูมิภาค อินโดจีน (ไทย ลาว กัมพูชา เวียดนาม)Kew World Checklist of Selected Plant FamiliesDy Phon, P. (2000). Dictionnaire des plantes utilisées au Cambodge: 1-915. Chez l'auteur, Phnom Penh, Cambodia.ในกัมพูชาเรียก /vɔə tʰnɜŋ/ (វល្លិថ្នឹង) หรือ /kaɔt prɷm/ (កោតព្រំ)Pauline Dy Phon, វចនានុក្រមរុក្ខជាតិប្រើប្រាស់ក្នុងប្រទេសកម្ពុជា, Dictionnaire des Plantes utilisées au Cambodge, Dictionary of Plants used in Cambodia, ភ្នំពេញ Phnom Penh, បោះពុម្ពលើកទី ១, រោងពុម្ព ហ ធីម អូឡាំពិក (រក្សាសិទ្ធិ៖ អ្នកគ្រូ ឌី ផុន) គ.ស. ២០០០, ទំព័រ ១២-១៣, 1st edition: 2000, Imprimerie Olympic Hor Thim (© Pauline Dy Phon), 1er tirage : 2000, Imprimerie Olympic Hor Thim, p. 12-13.

กินเป็นผักสดกับน้ำพริกหรือแจ่ว รากต้มน้ำดื่มช่วยขับลม คลายกล้ามเนื้อ หรือผสมกับยาสมุนไพรอื่นๆ รักษาอาการปวดเมื่อย ปัสสาวะขัด ในเวียดนาม นำไปใส่ในอาหารประเภทต้มที่เรียกกัญจัว 
 อ้างอิง 
 สถาบันวิจัยวลัยรุกขเวช มหาวิทยาลัยมหาสารคาม. พรรณไม้พื้นบ้านอีสาน เล่ม 1. มหาสารคาม: มหาวิทยาลัยมหาสารคาม. 2544 หน้า 47
หมวดหมู่:วงศ์ตีนเป็ด
หมวดหมู่:ผัก
หมวดหมู่:สมุนไพร
# พูมารี
พูมารีหรือกระอวม  เป็นไม้ยืนต้นในวงศ์ Rutaceae ยอดและกิ่งอ่อนมีขนประปรายใบประกอบเนื้อใบหนา มีต่อมน้ำมันกระจาย ขยี้จะมีกลิ่น ดอกช่อ สีขาวแกมเหลืองหรือแกมเขียว ผลเดี่ยว เมล็ดแข็ง เปลือกลำต้นเป็นส่วนผสมของยารักษาโรคผิวหนัง ในภาคตะวันออกเฉียงเหนือบางพื้นที่ นำใบไปรับประทานกับหมากแทนพลู ยังมีที่ใช้เป็นยาแก้ปวด และระงับการติดเชื้อในลำไส้ ผลดิบรับประทานไม่ได้ ผลสุกรับประทานได้ รสเปรี้ยวอมหวาน ในเวียดนามใช้รากเป็นยาเบือปลา S.K. Rodrigo, U.L.B. Jayasinghe and B.M.R. Bandara, 'Antifungal, Antioxidant and Cytotoxic Activity of Acronychia pedunculata and Adenanthera pavonina' in Proceedings of the Peradeniya University Research Sessions, Sri Lanka, Vol.12, Part I, 30thNovember 2007.Lesueur D, De Rocca Serra D, Bighelli A, Hoi TM, Thai TH, Casanova J., 'Composition and antimicrobial activity of the essential oil of Acronychia pedunculata (L.) Miq. from Vietnam,' in Natural Product Research: Formerly Natural Product Letters, 1478-6427, Volume 22, Issue 5, 2008, Pages 393 – 398.C. P. Li, Chinese Herbal Medicine, U.S. Department of Health, 1974, p.49.'The  William Gardener Collection  of  Chinese Medicinal Plants,' Edited by Anthony C. Dweck, 1995, pp.11–12. At http://www.dweckdata.com/Published_papers/William_Gardener.pdf (Accessed: 7.9.2010). ในอินเดียนำไม้ไปเผาถ่าน นำใบไปใส่สลัดAmbasta SP (Ed.), ”The Useful Plants of India”, 1986. CSIR. New Delhi, pp 1-918.
 อ้างอิง  

 สถาบันวิจัยวลัยรุกขเวช มหาวิทยาลัยมหาสารคาม. พรรณไม้พื้นบ้านอีสาน เล่ม 1. มหาสารคาม: มหาวิทยาลัยมหาสารคาม. 2544 หน้า 225
 แหล่งข้อมูลอื่น
  Taxonomy (Accessed: 6.9.2010)
  Taxonomy (Accessed: 6.9.2010)
  Specimen distribution map at The International Plant Names Index (Accessed: 6.9.2010)
   Description (Accessed: 6.9.2010)
   Description (Accessed: 6.9.2010)
  Popular herbal medicinal uses & Description (Accessed: 6.9.2010)
# คาเมเลี่ยนใบไม้แอฟริกา
ระฮัมโพเลียน (Rhampholeon) หรือที่รู้จักกันทั่วไปว่าเป็นกิ้งก่าแคระ หรือคาเมเลี่ยนใบไม้แอฟริกา เป็นกิ้งก่าคาเมเลี่ยนขนาดเล็ก พบตามพื้นดิน ใบไม้บนพื้นดิน พุ่มไม้ และกอหญ้า ในป่าแถบแอฟริกาตะวันออกกลาง มีสีน้ำตาล สีเทา และสีเขียว
# ราจาเปอร์ไมซูรีอากง
ราจาเปอร์ไมซูรีอากง (ตำแหน่งเต็ม: เกอบาวะฮ์ ดูลี ยังมาฮา มูเลีย เซอรี ปาดูกา บากินดา ราจาเปอร์ไมซูรีอากง  แปลแบบไทยคือ รายา ประไหมสุหรี อากง หมายถึง ราชินีสูงสุด) เป็นตำแหน่งของสมเด็จพระราชินีของยังดีเปอร์ตวนอากงของประเทศมาเลเซีย

 รายพระนาม 
นี่คือรายพระนามผู้ดำรงตำแหน่งเป็น ราจาเปอร์ไมซูรีอากง:

ลำดับพระนามรัฐเริ่ม/สิ้นสุดยังดีเปอร์ตวนอากง 1  ตุนกู กูร์ชียะฮ์  25px รัฐเนอเกอรีเซิมบีลัน  31 สิงหาคม ค.ศ. 1957 – 1 เมษายน ค.ศ. 1960สมเด็จพระราชาธิบดีอับดุล ระห์มัน 2  ราจา เจอมาอะฮ์ 25px รัฐเซอลาโงร์  14 เมษายน ค.ศ. 1960 – 1 กันยายน ค.ศ. 1960สมเด็จพระราชาธิบดีฮีซามุดดิน อาลัม ชาห์ 3  เติงกู บุดรียะฮ์   21 กันยายน ค.ศ. 1960 – 20 กันยายน ค.ศ. 1965สมเด็จพระราชาธิบดีซัยยิด ปูตรา 4  เติงกู อินตัน ซาฮาระฮ์   21 กันยายน ค.ศ. 1965 – 20 กันยายน ค.ศ. 1970สมเด็จพระราชาธิบดีอิสมาอิล นาซีรุดดิน ชาห์ 5  ตุนกู บาฮียะฮ์   21 กันยายน ค.ศ. 1970 – 20 กันยายน ค.ศ. 1975สมเด็จพระราชาธิบดีอับดุล ฮาลิม มูอัซซัม ชาห์ 6  เติงกู ไซนับ   21 กันยายน ค.ศ. 1975 – 29 มีนาคม ค.ศ. 1979สมเด็จพระราชาธิบดียะห์ยา เปตรา 7  เติงกู ฮัจจะฮ์ อัฟซัน   26 เมษายน ค.ศ. 1979 – 25 เมษายน ค.ศ. 1984สมเด็จพระราชาธิบดีฮัจญี อาห์หมัด ชาห์ 8  เติงกู ซานารียะฮ์    26 เมษายน ค.ศ. 1984 – 25 เมษายน ค.ศ. 1989สมเด็จพระราชาธิบดีอิสกันดาร์ 9  ตวนกู ไบนุน   26 เมษายน ค.ศ. 1989 – 25 เมษายน ค.ศ. 1994สมเด็จพระราชาธิบดีอัซลัน มูฮิบบุดดิน ชาห์ 10  ตุนกู นาจีฮะฮ์ 25px รัฐเนอเกอรีเซิมบีลัน  26 เมษายน ค.ศ. 1994 – 25 เมษายน ค.ศ. 1999สมเด็จพระราชาธิบดีจาฟาร์ 11  ตวนกู ไอชาห์ 25px รัฐเซอลาโงร์  26 เมษายน ค.ศ. 1999 – 21 พฤศจิกายน ค.ศ. 2001สมเด็จพระราชาธิบดีซาลาฮุดดีน อับดุล อาซิซ 12  เติงกู เฟาซียะฮ์   13 ธันวาคม ค.ศ. 2001 – 12 ธันวาคม ค.ศ. 2006สมเด็จพระราชาธิบดีซัยยิด ซีรอญุดดีน 13  ตวนกู นูร์ซาฮีระฮ์    13 ธันวาคม ค.ศ. 2006 –12 ธันวาคม ค.ศ. 2011สมเด็จพระราชาธิบดีมีซัน ไซนัล อาบีดิน 14  ตวนกู ฮัจญะห์ ฮามีนะห์   13 ธันวาคม ค.ศ. 2011 –12 ธันวาคม ค.ศ. 2016สมเด็จพระราชาธิบดีอับดุล ฮาลิม มูอัซซัม ชาห์15ไม่มีรัฐกลันตัน12 ธันวาคม ค.ศ. 2016 –30 มกราคม ค.ศ. 2019สมเด็จพระราชาธิบดีมูฮัมมัดที่ 5 16  ตุนกู อาซีซะฮ์ อามีนะฮ์   31 มกราคม ค.ศ. 2019 –30 มกราคม ค.ศ. 2024สมเด็จพระราชาธิบดีอับดุลละฮ์ ชะฮ์ 17  ราจา ซาริธ โซเฟียห์   31 มกราคม 2024 –ปัจจุบันสมเด็จพระราชาธิบดีอิบราฮิม อิซมาอิล

1. สมเด็จพระราชาธิบดีอับดุล ฮาลิม มูอัซซัม ชาห์ เป็นยังดีเปอร์ตวนอากงองค์แรกที่ครองราชย์สองครั้ง
2. สมเด็จพระราชาธิบดีมูฮัมมัดที่ 5 แห่งกลันตัน ทรงครองราชย์โดยไม่มีพระมเหสี เพราะพระองค์ทรงหย่ากับพระมเหสีองค์แรกไปไม่นานก่อนสละราชสมบัติในเดือนมกราคม ค.ศ. 2019 มีรายงานว่าสมเด็จพระราชาธิบดีมูฮัมมัดที่ 5 ราชาภิเษกสมรสกับออกซานา เวอโวดีนา (Oksana Voevodina) อย่างไรก็ตาม ก็ยังไม่มีการจัดพิธีราชาภิเษกสมรสอย่างเป็นทางการและเวอโวดีนาก็ยังไม่เป็นพระมเหสีของพระองค์อีก
# สมเด็จพระสัมพันธวงศ์เธอ เจ้าฟ้ากรมหลวงธิเบศรบดินทร์
สมเด็จพระสัมพันธวงศ์เธอ เจ้าฟ้ากรมหลวงธิเบศรบดินทร์ (พ.ศ. 2296 - 18 มิถุนายน พ.ศ. 2328) พระนามเดิม บุญเมือง เป็นพระโอรสพระองค์ที่ 2 ในสมเด็จพระเจ้าพี่นางเธอ เจ้าฟ้ากรมพระเทพสุดาวดี กับพระอินทรรักษา (เสม) ประสูติเมื่อปี พ.ศ. 2296 มีพระภราดาและพระภคินี 4 พระองค์ดังนี้
 สมเด็จพระเจ้าหลานเธอ เจ้าฟ้ากรมพระอนุรักษ์เทเวศร์ พระนามเดิม ทองอิน ได้รับการเฉลิมพระยศที่ "กรมพระราชวังบวรสถานพิมุข"
 สมเด็จพระสัมพันธวงศ์เธอ เจ้าฟ้ากรมหลวงธิเบศรบดินทร์ พระนามเดิม บุญเมือง
 สมเด็จพระสัมพันธวงศ์เธอ เจ้าฟ้ากรมหลวงนรินทร์รณเรศ พระนามเดิม ทองจีน เป็นต้นราชสกุลนรินทรางกูร
 สมเด็จพระสัมพันธวงศ์เธอ เจ้าฟ้าทองคำ พระนามเดิม ทองคำ ได้เป็นเจ้านายฝ่ายในรวมอยู่ในกรมพระยาเทพสุดาวดี

สมเด็จพระสัมพันธวงศ์เธอ เจ้าฟ้ากรมหลวงธิเบศรบดินทร์ได้เป็นพระอภัยสุริยาในรัชสมัยสมเด็จพระเจ้ากรุงธนบุรี ต่อมาในสมัยพระบาทสมเด็จพระพุทธยอดฟ้าจุฬาโลกมหาราชจึงได้รับการเฉลิมพระยศให้เป็นเจ้านายในพระราชวงศ์ พระองค์จึงไปอยู่ที่พระราชวังเดิม กรุงธนบุรี

สมเด็จพระสัมพันธวงศ์เธอ เจ้าฟ้ากรมหลวงธิเบศรบดินทร์ สิ้นพระชนม์ในรัชกาลที่ 1 เมื่อวันจันทร์ เดือน 8 อุตราสาฒ ขึ้น 12 ค่ำ ปีมะเส็งสัปตศก จ.ศ. 1147 ตรงกับวันที่ 18 มิถุนายน พ.ศ. 2328 พระชันษา 32 ปี

ทรงมีพระโอรส 2 องค์ คือ

1.หม่อมเจ้าเลื่อน บางแห่งว่าชื่อหม่อมเจ้าเถื่อน (ประสูติเมื่อ พ.ศ. 2320 พระราชทานเพลิง ณ วัดสระเกศ พ.ศ. 2386)

2.หม่อมเจ้าบุนนาค (ภายหลังได้ถวายตัวเป็นหม่อมในสมเด็จกรมพระราชวังบวรสถานพิมุขสิ้นชีพิตักษัย พ.ศ. 2395)

 พงศาวลี
# สมเด็จพระสัมพันธวงศ์เธอ เจ้าฟ้ากรมขุนอนัคฆนารี
สมเด็จพระสัมพันธวงศ์เธอ เจ้าฟ้ากรมขุนอนัคฆนารี มีพระนามเดิมว่า “เจ้าฟ้าฉิม” เป็นพระราชธิดาในสมเด็จพระเจ้าพี่นางเธอ เจ้าฟ้ากรมพระศรีสุดารักษ์ กับเงิน แซ่ตัน ประสูติเมื่อ พ.ศ. 2305ราชกุลวงศ์ชั้นที่ ๒ ของราชวงศ์จักรี พระองค์มีพระโรคประจำพระองค์คือมีพระสติวิปลาส ครั้งหนึ่งสมเด็จพระสัมพันธวงศ์เธอ เจ้าฟ้ากรมขุนอนัคฆนารีลอบทอดพระเนตรเห็นพระบาทสมเด็จพระพุทธเลิศหล้านภาลัยกับสมเด็จพระศรีสุริเยนทราบรมราชินีซึ่งเป็นพระขนิษฐา กำลังประทับอย่างใกล้ชิดเพื่อเล่นสกากับสมเด็จพระเจ้าบรมวงศ์เธอ เจ้าฟ้ากรมหลวงศรีสุนทรเทพ อันเป็นความสัมพันธ์ที่ยังไม่ได้เปิดเผย ด้วยมีพระสติไม่สมประดีเป็นทุนเดิม เมื่อทอดพระเนตรเช่นนั้นก็มีพระดำรัสตรัสเล่าแก่บรรดาข้าหลวงด้วยพระสุรเสียงกึกก้องว่า "ท้าวพรหมทัตล่วงลัดตัดแดนมานั่งท้าวแขนทอดสะกาพนัน สู ๆ สี ๆ อีแม่ทองจันอีกสองสามวันจะเป็นตัวจิ้งจก" และเมื่อใครผ่านไปมาหน้าพระตำหนัก ก็ทรงร้องซ้ำ ๆ อยู่อย่างนั้น

สมเด็จพระสัมพันธวงศ์เธอ เจ้าฟ้าฉิม สิ้นพระชนม์เมื่อ พ.ศ. 2358 ต่อมาในรัชสมัยพระบาทสมเด็จพระจอมเกล้าเจ้าอยู่หัว ได้สถาปนาพระอัฐิของพระองค์เป็น กรมขุนอนัคฆนารี

 พงศาวลี
# หนูผีนาก
หนูผีนาก  เป็นสัตว์เลี้ยงลูกด้วยนมจำพวกหนึ่ง ที่อยู่ในวงศ์ย่อย Potamogalinae ในวงศ์ Tenrecidae 

จัดเป็นเทนเรคจำพวกหนึ่ง เป็นสัตว์ที่มีรูปร่างลักษณะคล้ายกับนากผสมกับหนูผี ซึ่งเป็นสัตว์เลี้ยงลูกด้วยนมที่อยู่ต่างอันดับกัน เป็นสัตว์ที่อาศัยอยู่ในแอฟริกาใต้สะฮารา เป็นสัตว์ที่หากินและอาศัยในรูปแบบกึ่งน้ำกึ่งบก มีหนวดที่มีความไวต่อการสัมผัส ใช้สำหรับนำทางและหาอาหารใต้น้ำคล้ายกับนาก เคลื่อนไหวใต้น้ำโดยการเคลื่อนไหวลำตัวและหางไปด้านข้างคล้ายกับจระเข้Madagascar, "Mutant Planet" สารคดีทางอนิมอลพลาเน็ต. ทางทรูวิชั่นส์: เสาร์ที่ 19 มกราคม 2556

การจำแนก
แบ่งออกได้เป็น 2 สกุล 3 ชนิดจาก itis.gov

Micropotamogale Heim de Balsac, 1954
Micropotamogale lamottei Heim de Balsac, 1954 
Micropotamogale ruwenzorii (de Witte & Frechkop, 1955)
Potamogale Du Chaillu, 1860
Potamogale velox (Du Chaillu, 1860)
# ทางรถไฟสายพนมกรอม
ทางรถไฟสายพนมกรอม เป็นเส้นทางรถไฟรางแคบระยะสั้นสายหนึ่งในประเทศกัมพูชา ระยะทาง 9.5 กิโลเมตร จากเมืองเสียมราฐ ไปยังเทือกเขาพนมกรอม ปัจจุบันได้ยกเลิกใช้งานไปแล้ว และยังเหลือหลักฐานเกี่ยวกับเส้นทางเพียงน้อยนิด
# สำนักงานตำรวจแห่งชาติ
สำนักงานตำรวจแห่งชาติ เป็นชื่อเรียกของหน่วยงานสูงสุดในการควบคุมดูแลเจ้าหน้าที่ตำรวจในบางรัฐ ซึ่งอาจหมายถึง

 ญี่ปุ่น – สำนักงานตำรวจแห่งชาติ
 ไทย - สำนักงานตำรวจแห่งชาติ
 สหรัฐอเมริกา – สำนักงานสอบสวนกลาง
 โคลอมเบีย – ตำรวจแห่งชาติโคลอมเบีย
 เวียดนาม – กองกำลังความมั่นคงสาธารณะประชาชนเวียดนาม
 สาธารณรัฐเกาหลี – สำนักงานตำรวจแห่งชาติ
 สาธารณรัฐจีน – สำนักงานตำรวจแห่งชาติ
# บอยเฟรนด์ (วงดนตรี)
บอยเฟรนด์ (,) เป็นวงบอยแบนด์สัญชาติเกาหลีใต้ ก่อตั้งโดยสตาร์ชิปเอนเตอร์เทนเมนต์ พวกเขาเป็นวงบอยแบนด์วงแรกที่มีสมาชิกแฝด กลุ่มประกอบด้วย คิม ดงฮย็อน, ชิม ฮย็อนซ็อง, อี จ็องมิน, โจ ย็องมิน, โจ กวังมิน และโน มินอู พวกเขาเปิดตัวในรายการเอ็มเคานต์ดาวน์ของเอ็มเน็ต เมื่อวันที่ 26 พฤษภาคม 2011 ด้วยเพลง "Boyfriend" สตาร์ชิปเอนเตอร์เทนเมนต์ประกาศว่าบอยเฟรนด์ยุบวงในวันที่ 17 พฤษภาคม 2019

 อดีตสมาชิก 
 ดงฮย็อน (Donghyun, 동현)
 ฮย็อนซ็อง (Hyunseong, 현성)
 จ็องมิน (Jeongmin, 정민)
 ย็องมิน (Youngmin, 영민)
 กวังมิน (Kwangmin, 광민)
 มินอู (Minwoo, 민우)

 ผลงานเพลง 

 Janus (2012)
 Seventh Mission (2013)
 Seventh Color (2014)
 Bouquet (2019)

 รางวัลและการเสนอชื่อ 
 ปี  พิธีมอบรางวัล  ประเภท  เสนอชื่อ  ผล  อ้างอิง2011 13th Mnet Asian Music Awards  Best New Male Artist บอยเฟรนด์   SBS MTV Best of the Best  Hot Debut Star     SBS MTV Best of the Best  Best New Artist   26th Golden Disc Awards  Best New Artist    21st Seoul Music Awards  Best Newcomer Award    2013  27th Japan Gold Disc Awards  Best 3 New Artists (Asia)    Korean Entertainment 10th Anniversary Award in Japan Special Jury Prize    2013 MTV EMA  Best Korea Act    Billboard Japan Music 2013 Awards  Animation Artist of the Year   2015  2015 Asia Model Festival Awards  Popularity Singer    2015 3rd YinYueTai V-Chart Awards  Korean Artist with the Most Potential   2016  2016 MTV Asia Music Stage  Trending Male Group
# รถไฟใต้ดินเยเรวาน
รถไฟฟ้าเยเรวาน  เป็นระบบขนส่งมวลชนความเร็วสูงที่ให้บริการในกรุงเยเรวาน ประเทศอาร์มีเนีย เปิดเดินรถเมื่อ ค.ศ. 1981 มีระยะทาง  จำนวน 10 สถานี

ประวัติ
ช่วงสถานีเปิดให้บริการสายBarekamutyun-David of Sasun8 มีนาคม ค.ศ. 19811David of Sasun-Gortsaranain11 กรกฎาคม ค.ศ. 19831Gortsaranain-Shengavit26 ธันวาคม ค.ศ. 19851Shengavit-Garegin Nzhdeh Square4 มกราคม ค.ศ. 19871Shengavit-Charbakh26 ธันวาคม ค.ศ. 19961

 สถิติ 
thumb|ทางเข้าสู่สถานีรีพับบลิกสแควร์
ในปัจจุบันมีรถไฟใต้ดินเพียง 1 เส้นทาง ระยะทาง 12.1 กิโลเมตร (7.5 ไมล์) ให้บริการทุก ๆ 5 นาที ตั้งแต่เวลา 6.30-23.00 น. รับรองผู้โดยสารได้ 60,000 คนต่อวัน สถิติปี ค.ศ. 2012 มีผู้โดยสารกว่า 14.9 ล้านคนมาใช้บริการรถไฟใต้ดิน but ridership fell by almost 20% to 50,000 passengers per day after the doubling of the fare. มีลูกจ้าง 1,200 คน

ในช่วงแรกที่เปิดให้บริการนั้น ยังไม่ศูนย์ซ่อมบำรุง ต่อมาในปี ค.ศ. 1985 มีศูนย์ซ่อมบำรุงชื่อว่า Charbakh ในช่วงคริสต์ทศวรรษ 1990 ระบบมีรถไฟฟ้า 70 คัน (รุ่น 81-717/714)  โดยเป็นรถไฟฟ้า 3 คันต่อขบวน รวม 12 ขบวน อย่างไรก็ตาม รถไฟฟ้าเหล่านี้ ได้ถูกขายให้กับรถไฟใต้ดินมอสโก และรถไฟใต้ดินเซนต์ปีเตอส์เบิร์ก

ในปี ค.ศ. 2000-2001 รถไฟฟ้ารุ่น 81-714 ได้หยุดให้บริการ และมีเพียงรถไฟฟ้ารุ่น 81-717 (2 คันต่อขบวน) 13 ขบวน ให้บริการเท่านั้น รายได้ในปี ค.ศ. 2002 ทั้งหมด 1.440 ดรัม (2.5 ล้านดอลลาร์สหรัฐ) 

ในระหว่างปี ค.ศ. 2012-2014 รถไฟฟ้ารุ่น 81-717 ได้รับการปรับปรุง โดยภายนอกและภายในคล้ายคลึงกับรถไฟฟ้ารุ่น 81-71M ที่ใช้งานในรถไฟใต้ดินปราก

 รายชื่อสถานี 
 Barekamutyun
 Marshal Baghramyan
 Yeritasardakan
 Republic Square
 General Andranik
 David of Sasun
 Gortsaranain
 Shengavit
 Garegin Nzhdeh Square
 Charbakh

 ศูนย์ซ่อมบำรุง 
ศูนย์ซ่อมบำรุง มี 2 แห่งได้แก่
 ศูนย์ซ่อมบำรุงหลัก Charbakh
 ศูนย์ซ่อมบำรุงย่อย Sasuntsi Davit
# อักไสชิน
อักไสชิน (; , อักสาอี จิน; ภาษาอูรดู: اکسائی چن) เป็นที่ราบสูงกว้างใหญ่ในลาดัก รัฐชัมมูและกัษมีระ ตั้งอยู่ระหว่างเทือกเขาคุนหลุนของจีนกับเทือกเขาคาราโครัมทางเหนือของอินเดีย พื้นที่เป็นหินสีขาวขนาดใหญ่ ลาดชัน ขรุขระ แห้งแล้ง มีประชากรอยู่น้อยมาก 

เมื่อจีนยึดครองทิเบตมาอยู่ในการดูแลได้ใน พ.ศ. 2493 ได้ส่งทหารเข้าไปในอักไสชินและระหว่าง พ.ศ. 2499–2500 จีนได้ตัดถนนผ่านอักไสชินเพื่อเชื่อมโยงทิเบตกับส่วนอื่น ๆ ของจีน ทำให้เกิดปัญหาพรมแดนกับอินเดียตั้งแต่ครั้งนั้น โดยจีนถือว่าอักไสชินเป็นส่วนหนึ่งของซินเจียง ส่วนอินเดียถือว่าเป็นส่วนหนึ่งของลาดัก แต่ปากีสถานได้โต้แย้งสิทธิ์ของอินเดีย มีการปะทะระหว่างอินเดียและจีนจนรุนแรงขึ้นใน พ.ศ. 2505 เกิดสงครามจีน-อินเดีย ทำให้จีนยึดดินแดนได้มากขึ้น ปัจจุบันอักไสชินยังเป็นดินแดนพิพาทระหว่างจีนและอินเดีย
# สำนักงานตำรวจแห่งชาติ (ญี่ปุ่น)
สำนักงานตำรวจแห่งชาติ  เป็นส่วนราชการของรัฐบาลญี่ปุ่น แต่ต่างจากประเทศอื่น ๆ ตรงที่ไม่มีข้าราชการตำรวจในสังกัด เป็นแต่หน่วยงานกลางสำหรับประสานความร่วมมือในองค์กรตำรวจญี่ปุ่น และกำหนดมาตรฐานกับนโยบายทั่วไปขององค์กรตำรวจเท่านั้น

คณะกรรมการความปลอดภัยสาธารณะแห่งชาติ (National Public Safety Commission) ในคณะรัฐมนตรีญี่ปุ่น บริหารสำนักงานตำรวจแห่งชาติ

 การจัดระเบียบราชการ 

 ผู้บัญชาการตำรวจแห่งชาติ  (Commissioner-General of the National Police Agency) เป็นข้าราชการตำรวจชั้นสูงสุด
 รองผู้บัญชาการตำรวจแห่งชาติ (Deputy Commissioner-General of the National Police Agency)
 สำนักเลขาธิการผู้บัญชาการตำรวจแห่งชาติ (Secretariat General of the Commissioner-General of the National Police Agency)
 กองบัญชาการความปลอดภัยชุมชน (Community Safety Bureau)
 กองบัญชาการสืบสวนคดีอาญา (Criminal Investigation Bureau)
 กองบังคับการองค์กรอาชญากรรม (Organized Crime Department)
 กองบัญชาการตำรวจจราจร (Traffic Bureau)
 กองบัญชาการความมั่นคง (Security Bureau)
 กองบังคับการต่างประเทศและข่าวกรอง (Foreign Affairs and Intelligence Department)
 วิทยาลัยตำรวจแห่งชาติ (National Police Academy)
 สถาบันวิจัยวิทยาการตำรวจแห่งชาติ (National Research Institute of Police Science)
 ศูนย์บัญชาการราชองครักษ์ (Imperial Guard Headquarters)
 กองบัญชาการตำรวจภูธร
 กองบัญชาการตำรวจภูธรโทโฮะกุ (Tohoku Regional Police Bureau)
 กองบัญชาการตำรวจภูธรคันโต (Kanto Regional Police Bureau)
 กองบัญชาการตำรวจภูธรชูบุ (Chubu Regional Police Bureau)
 กองบัญชาการตำรวจภูธรกิงกิ (Kinki Regional Police Bureau)
 กองบัญชาการตำรวจภูธรชูโงะกุ (Chugoku Regional Police Bureau)
 กองบัญชาการตำรวจภูธรชิโกะกุ (Shikoku Regional Police Bureau)
 กองบัญชาการตำรวจภูธรคีวชู (Kyushu Regional Police Bureau)
 กองบัญชาการคมนาคมสารสนเทศ (Info-Communications Bureau)
 กองบังคับการคมนาคม
 กองบังคับการคมนาคมสารสนเทศตำรวจนครบาลโตเกียว (Tokyo Metropolitan Police Info-Communications Department)
 กองบังคับการคมนาคมสารสนเทศตำรวจฮกไกโด (Hokkaido Police Info-Communications Department)

 แหล่งข้อมูลอื่น 

  เว็บไซต์อย่างเป็นทางการ 
  เว็บไซต์อย่างเป็นทางการ
# เงิน แซ่ตัน
เจ้าขรัวเงิน แซ่ตัน เป็นพระภัสดา (สามี) ในสมเด็จพระเจ้าพี่นางเธอ เจ้าฟ้ากรมพระศรีสุดารักษ์ (พระพี่นางในพระบาทสมเด็จพระพุทธยอดฟ้าจุฬาโลกมหาราช) และเป็นพระชนกในสมเด็จพระศรีสุริเยนทราบรมราชินี เป็นพระอัยกาในพระบาทสมเด็จพระจอมเกล้าเจ้าอยู่หัวและพระบาทสมเด็จพระปิ่นเกล้าเจ้าอยู่หัว เป็นพระปัยกาในพระบาทสมเด็จพระจุลจอมเกล้าเจ้าอยู่หัว

ประวัติ
เจ้าขรัวเงิน เป็นบุตรชายคนคนที่ 4 ของเศรษฐีชาวจีนฮกเกี้ยนกับน้องสาวของท่านผู้หญิงน้อย ภรรยาของเจ้าพระยาชำนาญบริรักษ์ (อู่) บิดาของท่านสืบเชื้อสายมาจากขุนนางในกรุงปักกิ่ง มีพี่น้อง 4 คน คือ
 ท่านนวล แซ่ตัน
 ท่านเอี้ยง แซ่ตัน
 เจ้าขรัวทอง แซ่ตัน
 เจ้าขรัวเงิน แซ่ตัน

เดิมครอบครัวได้ตั้งนิวาสฐานอยู่ตำบลถนนตาล เป็นพานิชใหญ่ ชาวกรุงเก่าเรียกว่า เศรษฐีถนนตาล ในกรุงศรีอยุธยา เจ้าขรัวเงินและเจ้าขรัวทองได้สร้างวัดคนละวัดคือวัดเงินและวัดทองขึ้นตามนามของบุคคลทั้งสอง ณ สองฝั่งคลองบางพรม วัดเงินต่อมาคือวัดรัชฎาธิษฐาน วัดทองต่อมาคือวัดกาญจนสิงหาสน์ วัดทั้งสองได้รับการบูรณะในสมัยรัชกาลที่ 1 โดยพระบาทสมเด็จพระพุทธยอดฟ้าจุฬาโลกมหาราชและสมเด็จพระอมรินทราบรมราชินี

เจ้าขรัวเงิน แซ่ตัน ถึงแก่พิราลัยในสมัยกรุงธนบุรี

ครอบครัว
ต่อมาเจ้าขรัวเงิน แซ่ตัน ได้สมรสกับแก้ว ซึ่งต่อมาคือสมเด็จพระเจ้าพี่นางเธอ เจ้าฟ้ากรมพระศรีสุดารักษ์มีพระโอรส-พระธิดาด้วยกันคือ

 สมเด็จพระสัมพันธวงศ์เธอ เจ้าฟ้ากรมหลวงเทพหริรักษ์ พระนามเดิม ตัน เป็นต้นราชสกุลเทพหัสดิน
 สมเด็จพระสัมพันธวงศ์เธอ เจ้าฟ้ากรมขุนอนัคฆนารี พระนามเดิม ฉิม (เจ้าฟ้าหญิงฉิม)
 สมเด็จพระศรีสุริเยนทราบรมราชินี พระนามเดิม บุญรอด เป็นพระอัครมเหสีในพระบาทสมเด็จพระพุทธเลิศหล้านภาลัย
 สมเด็จพระสัมพันธวงศ์เธอ เจ้าฟ้ากรมหลวงพิทักษ์มนตรี พระนามเดิม จุ้ย เป็นต้นราชสกุลมนตรีกุล
 สมเด็จพระสัมพันธวงศ์เธอ เจ้าฟ้ากรมขุนอิศรานุรักษ์ พระนามเดิม เกศ เป็นต้นราชสกุลอิศรางกูร
# ประเทือง ปานลักษณ์
นายประเทือง ปานลักษณ์ เป็นอดีตสมาชิกสภาผู้แทนราษฎรจังหวัดลำพูน 3 สมัย ได้รับเลือกตั้งครั้งแรกในปี พ.ศ. 2529

 ประวัติ 
ประเทือง ปานลักษณ์ เกิดเมื่อวันที่ 3 ตุลาคม พ.ศ. 2490 ที่กิ่งอำเภอลาดกระบัง จังหวัดพระนคร (เขตลาดกระบัง กรุงเทพมหานครในปัจจุบัน) เป็นบุตรของนายสุดจิตต์ กับนางถวิล ปานลักษณ์ สำเร็จการศึกษาระดับประกาศนียบัตรวิชาชีพชั้นสูง (ปวส.) สาขาเกษตรกรรม จากวิทยาลัยเกษตรและเทคโนโลยีเชียงใหม่ เมื่อปี พ.ศ. 2512ประวัติผู้สมัคร ส.ส.ประวัติย่อ นายประเทือง ปานลักษณ์ ประกาศนียบัตรพัฒนาผู้จัดการระดับสูง สถาบันบัณฑิตพัฒนบริหารศาสตร์ และหลักสูตรเศรษฐศาสตร์ธุรกิจ มหาวิทยาลัยสุโขทัยธรรมาธิราช

 การทำงาน 
ประเทือง ปานลักษณ์ เป็นพนักงานฝ่ายสินเชื่อ ธนาคารเพื่อการเกษตรและสหกรณ์การเกษตร (ธกส.) ระหว่างปี 2513 - 2526 ต่อมาได้รับเลือกตั้งเป็นสมาชิกสภาผู้แทนราษฎรจังหวัดลำพูน ครั้งแรก ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 สังกัดพรรคกิจสังคม ต่อมาได้รับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 สังกัดพรรคความหวังใหม่ (อยู่ในกลุ่มภาคเหนือ ร่วมกับนายบุญชู ตรีทอง นายธวัชวงศ์ ณ เชียงใหม่ นายมนตรี ด่านไพบูลย์) และในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 สังกัดพรรคชาติไทย

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 นายประเทือง ได้ลงสมัครรับเลือกตั้งในเขตเลือกตั้งที่ 1 สังกัดพรรคชาติไทย แต่ไม่ได้รับเลือกตั้ง โดยแพ้ให้กับนางสาวอาภาภรณ์ พุทธปวน ผู้สมัครหน้าใหม่จากพรรคไทยรักไทย

ประเทือง ปานลักษณ์ เคยเป็นกรรมาธิการวิสามัญพิจารณาเรื่องพม่ากักตัวเจ้าหน้าที่ฝ่ายไทย เมื่อปี พ.ศ. 2535http://www.ratchakitcha.soc.go.th/DATA/PDF/2535/D/137/11997.PDF และมีผลงานสำคัญอาทิ การผลักดันโครงการระบบส่งน้ำขนาดเล็กในไร่นาในจังหวัดลำพูน การก่อสร้างโกดังเก็บสินค้า และโครงสร้างพื้นฐานต่างๆ ของสหกรณ์การเกษตรเพื่อการตลาดลูกค้า ธกส. โดยสนับสนุนงบพัฒนาจังหวัด (งบ ส.ส.) ในสมัยนั้น

ประเทือง ปานลักษณ์ เป็นนักการเมืองที่ริเริ่มในการตั้งกระทู้ถามเกี่ยวกับการสร้างถนนคู่ขนานกับทางรถไฟจากเชียงใหม่ ไฟยังลำพูนกระทู้ถามที่ ๐๖๖ ร. เรื่อง การแก้ปัญหาจราจรแออัดในเส้นทางคมนาคมระหว่างจังหวัดเชียงใหม่ - จังหวัดลำพูน ของ นายประเทือง ปานลักษณ์ สมาชิกสภาผู้แทนราษฎร จนเป็นที่มาของถนนเลียบทางรถไฟในปัจจุบัน

 ถึงแก่อนิจกรรม 
นายประเทือง เสียชีวิตเมื่อวันที่ 1 กุมภาพันธ์ พ.ศ. 2547

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๑๒ ตอนที่ ๑๗ ข หน้า ๓, ๔ ธันวาคม ๒๕๓๘
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๑๑๐ ตอนที่ ๒๐๐ ง ฉบับพิเศษ หน้า ๒, ๓ ธันวาคม ๒๕๓๖

 หมายเหตุ
# กรณีพิพาทเรื่องอาณาเขต
กรณีพิพาทเรื่องอาณาเขต  เป็นการที่องค์กรซึ่งเป็นรัฐชาติตั้งแต่สององค์กรหรือกว่านั้นขัดแย้งกันเรื่องการครอบครองอาณาเขต หรือเป็นความขัดแย้งจากการที่รัฐเกิดใหม่หรือผู้เข้ายึดครองอ้างว่า ดินแดนใด ๆ เป็นอาณาเขตของตน เพราะตนได้ดินแดนนั้นมาจากรัฐอื่น และตนไม่รับรองการมีอยู่ของรัฐอื่นนั้นอีก (รัฐอื่นนั้นกลายเป็นของตนแล้ว)

กรณีพิพาทเรื่องอาณาเขตมักเกี่ยวข้องกับการครอบครองทรัพยากรธรรมชาติ เช่น แม่น้ำ ไร่สวนเรือกนาอันอุดมสมบูรณ์ หรือขุมน้ำมัน และอาจถูกขับเคลื่อนด้วยอุดมคติทางการเมือง วัฒนธรม ศาสนา หรือชาตินิยม ทั้งมักเป็นผลมาจากข้อความเคลือบคลุมในสนธิสัญญากำหนดอาณาเขตเดิม

กรณีพิพาทเรื่องอาณาเขตยังเป็นสาเหตุหลักของสงครามและการก่อการร้าย เพราะรัฐทั้งหลายมักพยายามจะอ้างอำนาจอธิปไตยเหนือดินแดนใด ๆ โดยเข้ารุกรานดินแดนนั้น ขณะที่องค์กรซึ่งยังไม่เป็นรัฐชาติก็มักพยายามก่อการร้ายเพื่อสร้างอิทธิพลเหนือกิจกรรมทางการเมือง อย่างไรก็ดี กฎหมายระหว่างประเทศไม่สนับสนุนให้รัฐใช้กำลังผนึกดินแดนรัฐอื่นเข้าสู่รัฐตน เช่น กฎบัตรสหประชาชาติระบุว่า

"ในการสัมพันธ์ระหว่างประเทศของตนนั้น ให้สมาชิกทั้งหลายงดเว้นจากการคุกคามหรือใช้กำลังต่อบูรณภาพแห่งอาณาจักรหรือต่อความเป็นเอกราชทางการเมืองของรัฐใด ๆ หรือด้วยอาการใดที่ไม่ชอบด้วยวัตถุประสงค์ของสหประชาชาติ"

"All Members shall refrain in their international relations from the threat or use of force against the territorial integrity or political independence of any state, or in any other manner inconsistent with the Purposes of the United Nations."

บางครั้งเมื่ออาณาเขตไม่แน่ชัด คู่พิพาทอาจกำหนดเส้นควบคุม (line of control) ไว้เป็นเขตแดนระหว่างประเทศในทางนิตินัย เช่น กรณีอักไสชิน ช่องแคบไต้หวัน และกัศมีร์ แต่การกำหนดเส้นควบคุมนี้ แม้กระทำกันชัดเจนมั่นคง ก็ไม่มีผลเป็นการตกลงเขตแดนระหว่างประเทศโดยชอบธรรม

ในกรณีพิพาทเรื่องอาณาเขตนั้น ยังมีศัพท์บางศัพท์ คือ
 การขัดกันของเขตแดน (border conflict) หรือกรณีพิพาทเรื่องเขตแดน (border dispute) หมายถึง กรณีที่ดินแดนซึ่งมีเขตจำกัดนั้นประชิดรัฐหลายรัฐ หรือมีดินแดนแทรก (enclave) เกิดขึ้นมาในรัฐรัฐหนึ่ง แล้วรัฐสองรัฐหรือกว่านั้นอ้างสิทธิเหนือดินแดนดังกล่าว แต่ไม่รวมถึงการอ้างอำนาจอธิปไตยเหนือรัฐรัฐหนึ่งเต็มรัฐ เช่น กรณีที่สาธารณรัฐประชาชนจีนอ้างอำนาจอธิปไตยเหนือสาธารณรัฐจีน
 อาณาเขตที่ถูกยึดครอง (occupied territory) หมายถึง ดินแดนซึ่งถูกรัฐเอกราชรัฐหนึ่งเข้าควบคุม โดยที่ดินแดนนั้นอยู่นอกเหนืออาณาเขตที่ยอมรับกันว่าเป็นของรัฐดังกล่าวอยู่แล้ว
 อุดมการณ์เรียกร้องดินแดนของชนชาติเดียวกัน (irredentism) เกี่ยวพันกับข้อเรียกร้องทางอาณาเขตซึ่งคู่กรณีฝ่ายหนึ่งชอบที่จะยกขึ้นอ้างได้โดยอาศัยความสัมพันธ์ทางวัฒนธรรมหรือชาติพันธุ์ที่มีมาแต่เดิม